Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 636

10. évfolyam Könnyûipari szakmai alapozó ismeretek 104 óra Könnyûipari szakmai alapozó gyakorlatok 155 óra Elmélet és gyakorlat 259 óra KÖNNYÛIPARI SZAKMAI ALAPOZÓ ISMERETEK 9–10. évfolyam Célok és feladatok A szakiskolában a 9–10. évfolyamon folyó szakmai alapozó oktatás keretében a könnyûipari szakmacsoport közös, valamint a szakirányoknak megfelelõ szakmai-elméleti ismereteinek nyújtása, a készségek, képességek fejlesztése folyik. A szakismeretet kívánó szakrajzok els ajátításával és beépítésével a kreatív tevékenységek körébe, a formák és a tér alkalmazását ismerik meg a tanulók. A szakmai alapozó oktatás keretében a tanulók az általános szakmai ismeretek elsajátítása mellett megismerkednek a könnyûipari szakmák jellemzõ technológiáival, a felhasznált anyagokkal, ezek környezetvédelmi vonatkozásaival, megismerik a sza kmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Könnyûipari szakmai alapozó ismeretek oktatásának célja, hogy ismertesse meg a tanulókkal a szakmacsoportban leggyakrabban felhasznált nyersanyagok fajtáit, tulajdonságaikat, valamint a belõlük készült alapanyagok, félkész és késztermékek feldolgozhatóságát, viselési tulajdonságait és környezeti jellemzõit. Mutassa be a textíliák, bõrök, szõrmék gyártásának menetét, az elõállító gépek mûködési elvét. Ismertesse meg a könnyûipari áruismereten belül a textíliák, bõrök, szõrmék, kellékanyagok legjellemzõbb fajtáit, feldolgozási és használati tulajdonságaikat. Tájékoztasson az öltözködés és a divattörténet fõbb állomásairól. Segítsen felkelteni a szakmai, szakirányú érdeklõdést a vizuális kultúra nyelvének, a látás eszközrendszerének gyarapításával a szakiskola speciális körülményei között. Készítse fel a tanulókat a gyártási mûveletek kézi és gépi kivitelezésénél alkalmazott rajzos ábrák értelmezésére, a jelölések ismeretére, az egyszerûbb mûveleti ábrák rajzolására, a mûszaki dokumentáció értelmezésére és alkalmazására. Tájékoztasson a könnyûipari szakmák kialakulásáról. Adjon áttekintést a szakmacsoportra jellemzõ alapvetõ konfekcionálási mûveletekrõl, az alka lmazott gépek mûködési elvérõl. Megismertesse a tanulókkal a gyártási mûveletekre vonatkozó minõségi elõírásokat. Felkeltse a tanulók érdeklõdését a mindenkori divatirányzatok követésére és az újabb technológiák megismerésére egyaránt. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az algoritmikus gondolkodás, az önálló ismeretszerzés képessége, a kreativitás, az ismeretek alkalmazási képessége. Fejlessze a szóbeli és írásos szakmai kommunikációs képességeket. Erõsödjék a tanulókban a mások munkájának, eredményeinek, teljesítményeinek tis ztelete. Keltse fel a tanulók érdeklõdését az egyes könnyûipari szakmák iránt. Fejlessze kép-, valamint ábraolvasási, értelmezési készségüket. Tegye képessé a tanulókat egyszerûbb szakmai ábrázolásokat értelmezni, készíteni. Tegye képessé a tanulókat a gyártási mûveletek legfontosabb alapfogalmainak meghatározására, a szakkifejezések szakszerû használatára. Fejlessze a tanulók kézügyességét, arányérzékét, térlátását, ízlését, mûszaki mûveltségét.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes